CELEX: C2007/283/59
Language: sk
Date: 2007-11-24 00:00:00
Title: Vec T-361/07 P: Odvolanie podané 19. júla 2007 : Komisia Európskych spoločenstiev proti rozsudku Súdu pre verejnú službu z  5. júla 2007 vo veci F-25/06, Ider a i./Komisia

24.11.2007   
            
            
               SK
            
            
               Úradný vestník Európskej únie
            
            
               C 283/32
            
         Odvolanie podané 19. júla 2007: Komisia Európskych spoločenstiev proti rozsudku Súdu pre verejnú službu z 5. júla 2007 vo veci F-25/06, Ider a i./Komisia
   (Vec T-361/07 P)
   (2007/C 283/59)
   Jazyk konania: francúzština
   Účastníci konania
   
      Odvolateľka: Komisia Európskych spoločenstiev (v zastúpení: D. Martin a L. Lozano Palacios, splnomocnení zástupcovia)
   
      Ďalší účastníci konania: B. Ider (Halle, Belgicko), M.-C. Desorbay (Meise, Belgicko), L. Noschese (Braine-le Château, Belgicko)
   Návrhy odvolateľky
   
               —
            
            
               zrušiť rozsudok Súdu pre verejnú službu z 5. júla 2007 vo veci F-25/06,
            
         
               —
            
            
               vrátiť vec Súdu pre verejnú službu,
            
         
               —
            
            
               rozhodnúť o trovách konania až v konaní vo veci samej,
            
         
               —
            
            
               subsidiárne, zrušiť rozsudok Súdu pre verejnú službu z 5. júla 2007 vo veci F-25/06 a rozhodnúť vo veci, vyhovieť návrhom podanými žalovanou na prvom stupni a tým zamietnuť odvolanie vo veci F-25/06,
            
         
               —
            
            
               zaviazať ďalších účastníkov konania v odvolaní na náhradu trov konania.
            
         Odvolacie dôvody a hlavné tvrdenia
   Rozsudkom z 5. júla 2007, ktorý bol vydaný vo veci Ider a i./Komisia, F-25/06, Súd pre verejnú službu (SVS) zrušil rozhodnutie, ktorým Komisia stanovila zaradenie a odmenu pani Ider na základe zmlúv pre zmluvných zamestnancov. Žalobcovia, bývalí zamestnanci podľa belgického práva, v dôsledku zmeny podmienok zamestnávania ostatných zamestnancov Spoločenstva boli prijatí ako zamestnanci pre plnenie výkonných úloh.
   V prvom dôvode, ktorý Komisia uviedla na podporu svojho odvolania, tvrdí, že, Súd pre verejnú službu sa dopustil právneho omylu tým, že nezohľadnil dosah zásady rovnosti zaobchádzania pri výklade uplatniteľných ustanovení, najmä v súvislosti s koncepciou, ktorej sa Komisia pridržiava, spočívajúcej v zahrnutí rodinných dávok do pojmu odmena.
   Druhý dôvod sa opiera o porušenie zásady odôvodnenia, keďže Súd pre verejnú službu nerozhodoval o pojme odmena.